**TRAKŲ R. SENŲJŲ TRAKŲ ANDŽEJAUS STELMACHOVSKIO PAGRINDINĖS MOKYKLOS**

**MOKYKLOS TARYBOS NUOSTATAI**

**I. BENDROJI DALIS**

1. Mokyklos taryba – aukščiausia savivaldos institucija, telkianti mokinių, jų tėvų (globėjų, rūpintojų) ir mokytojų atstovus svarbiausiems mokyklos veiklos tikslams numatyti ir uždaviniams spręsti.

2. Mokyklos taryba savo veiklą grindžia Lietuvos Respublikos Konstitucija, Įstatymais, poįstatyminiais aktais ir LR Švietimo ir mokslo ministerijos dokumentais, Lietuvos bendrojo lavinimo mokyklos nuostatais, Trakų r. savivaldybės administracijos dokumentais.

3. Į mokyklos tarybą balsų dauguma renkami: mokiniai –mokinių tarybos susirinkime, mokytojai – Mokytojų tarybos posėdyje, tėvai (globėjai, rūpintojai) – tėvų (globėjų, rūpintojų) atstovų susirinkime.

4. Mokyklos tarybą sudaro 9 narių: 3 tėvai, 3 mokytojai, 3 mokiniai.

5. Nariai į mokyklos tarybą renkami kas dveji metai.

6. Tarybos narį gali atšaukti jį rinkę atstovai ir į jo vietą išrinkti naują narį. Išvykus mokyklos tarybos nariui, naujas narys renkamas atitinkamos grupės narių susirinkime.

7. Mokyklos tarybos priimti sprendimai yra privalomi visai mokyklos bendruomenei.

8. Mokyklos tarybos nuostatai keičiami Mokyklos tarybos sprendimu.

**II. MOKYKLOS TARYBOS FUNKCIJOS**

9. Svarsto mokyklos veiklos perspektyvą ir pagrindines darbo kryptis.

10. Aprobuoja mokyklos nuostatus, mokyklos veiklos programą, vidaus darbo tvarkos taisykles, ugdymo planą.

11. Teikia pasiūlymus nustatant ugdymo organizavimo tvarką: mokslo metų skirstymą trimestrais ar pusmečiais, papildomų atostogų 1-5 klasių mokiniams datas, intensyviojo dalykų mokymo tvarką, papildomojo ugdymo organizavimo būdus ir tvarką, klasių dalijimo į grupes principus.

12.. Pritaria mokyklos strateginiam planui, metinei veiklos programai, prižiūri jų įgyvendinimą.

13. Svarsto mokyklos pajamų ir išlaidų sąmatą, planuoja ir kontroliuoja lėšų paskirstymą, prižiūri ūkinę-finansinę veiklą.

14. Svarsto mokinių iki 16 metų šalinimo iš mokyklos klausimus (mokytojų tarybos teikimu).

15. Inicijuoja mokyklos bendruomenės, šeimos ir mokyklos bendradarbiavimą.

16. Svarsto ir aprobuoja įsigyjamų vadovėlių, jų komplektų dalių, mokymo priemonių ir literatūros sąrašus, nustato pratybų sąsiuvinių įsigijimo būdus ir lėšas.

17. Teikia siūlymus mokyklos direktoriui vertinant jo ir kitų darbuotojų darbo rezultatus ir veiklą.

18. Sprendžia konfliktinę situaciją mokykloje tik gavus prašymą raštu iš kurio nors mokyklos bendruomenės nario.

19. Skiria atstovus į mokytojų atestacijos komisiją ir viešo konkurso laisvai direktoriaus vietai užimti komisiją.

**III. MOKYKLOS TARYBOS DARBO ORGANIZAVIMAS**

20. Mokyklos taryba – nuolat veikianti mokyklos savivaldos institucija, grindžianti savo veiklą demokratijos principais.

21. Mokyklos taryba sudaro veiklos planą vieneriems metams.

22. Mokyklos tarybos pirmininką renka tarybos nariai atviru balsavimu, balsų dauguma. Mokyklos tarybos pirmininku negali būti mokykloje dirbantis mokytojas.

23. Mokyklos direktorius tarybos darbe dalyvauja tik kviestinio asmens teisėmis.

24. Mokiniai tarybos darbe nedalyvauja kai svarstomi mokytojų darbo klausimai.

25. Posėdis yra teisėtas, jei jame dalyvauja 2/3 visų jos narių. Nutarimai priimami dalyvaujančių balsų dauguma.

26. Mokyklos tarybos nutarimus, kurie prieštarauja mokyklos veiklą reglamentuojantiems dokumentams, mokyklos direktorius prašo svarstyti iš naujo.

27. Mokyklos tarybos posėdžiai šaukiami ne rečiau kaip du kartus per mokslo metus. Esant reikalui gali būti sušauktas neeilinis posėdis.

28. Mokyklos tarybos nariai gali rinktis ir atskirai spręsti tik jiems rūpimus klausimus. Savo pasiūlymus ir nutarimus pateikia visai tarybai.

30. Be tarybos narių į posėdį gali būti kviečiami socialiniai partneriai, rėmėjai, bendruomenės nariai, nesantys mokyklos tarybos nariais.

31. Mokyklos steigėjas, švietimo priežiūros institucijos, nustačiusios, kad tarybos sprendimai prieštarauja įstatymams ar kitiems mokyklos veiklą reglamentuojantiems teisės aktams, siūlo mokyklos tarybai juos svarstyti iš naujo. Mokyklos tarybai atsisakius, ginčas gali būti sprendžiamas įstatymų nustatyta tvarka.

**IV. TARYBOS NARIŲ TEISĖS IR PAREIGOS**

33. Kiekvienas tarybos narys:

33.1. turi teisę išsakyti savo mintis ir pažiūras bet kuriuo klausimu, aktyviai dalyvauti tarybos veikloje;

33.2. jaučia atsakomybę ir įsipareigoja sąžiningai atlikti jam pavestas užduotis;

33.3. turi teisę gauti iš mokyklos administracijos informaciją apie mokyklos veiklą.

34. Mokyklos taryba už savo veiklą atsiskaito juos rinkusiems bendruomenės nariams.

**V. REORGANIZAVIMAS IR LIKVIDAVIMAS**

35. Mokyklos taryba paleidžiama reikalaujant 2/3 tarybos narių, likviduojant mokyklą.

36. Mokyklos tarybą galima reorganizuoti pasikeitus Lietuvos bendrojo lavinimo mokyklos nuostatų reikalavimams mokyklų taryboms arba reorganizuojant mokyklą.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_